Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a lehallgatás tényéről az előfizetőnek (használónak) tájékoztatást adni. Az érdeklődők figyelmét felhívtuk a rendőrségről szóló 1994. évi XXXIV. törvényre (Rtv.), melynek 64. § (1) bekezdése értelmében a rendőrség a bűnüldözési
Paragraph Index: 1304

a lehallgatás tényéről az előfizetőnek (használónak) tájékoztatást adni. Az érdeklődők figyelmét felhívtuk a rendőrségről szóló 1994. évi XXXIV. törvényre (Rtv.), melynek 64. § (1) bekezdése értelmében a rendőrség a bűnüldözési feladatának teljesítése érdekében a bűncselekmény elkövetésével gyanúsítható és vele kapcsolatban lévő személyt, valamint a bűncselekménnyel kapcsolatba hozható eseményt megfigyelhet, arról információt gyűjthet, az észlelteket hang, kép, egyéb jel vagy nyom rögzítésére szolgáló technikai eszközzel rögzítheti. A rendőrség bírói engedéllyel a törvényben meghatározott feltételekkel bűnüldözési célból a telefonvezetéken vagy azt helyettesítő távközlési rendszerek útján továbbított közlés tartalmát megismerheti, azt technikai eszközzel rögzítheti. A nemzetbiztonsági szolgálatok feladataik teljesítése érdekében szintén törvényi felhatalmazás alapján folytathatnak titkos információgyűjtést. Az engedélyező az eljárásáról, illetve a titkos információgyűjtés tényéről az érintettet nem tájékoztatja. (109/K/1999, 774/A/1999, 787/A/1999) Sokan szeretnének listát kapni a telefonszámukról kezdeményezett, és a kapcsolási számukra beérkező hívásokról. Egy másik ügyben a panaszos a bejövő hívások beazonosítását és az arról készült listát kérte a szolgáltatótól, mert szerette volna megtudni, kik támadtak rájuk a lakásukban, és kik fenyegetik telefonon a családját a támadás óta folyamatosan. Sokan a rosszakaratú telefonhívások miatt panaszkodtak, néhányan az adatvédelmi biztost is kérdőre vonták, miért tiltotta meg a bejövő hívások listáinak továbbítását a szolgáltatóknak, védve ezzel a zaklatókat. Az adatvédelmi biztos a hatályos törvényi szabályozásra hívta fel a szolgáltatók figyelmét, és nem a zaklatóknak kívánt jogvédelmet biztosítani. Mivel a telefonszámok is személyes adatnak minősülnek, törvényi felhatalmazás hiányában az előfizető vagy használó személyes hozzájárulása nélkül a bejövő hívások listája nem továbbítható a hívott félnek. A Matáv Rt. kéthetente megjelenő távközlési információs lapja, a „TELEFONTOS” augusztus 2-i számában megjelent cikk is az adatvédelmi biztos állásfoglalására hivatkozik a szolgáltatás megszüntetésének okaként. Májustól a szolgáltatás nem létezik, a zaklatók leleplezése a rendőrség feladata. A Matáv Rt. szerint a zaklatóktól mindenki megszabadulhat, ha a hívószám kijelzésére alkalmas készüléket vásárol. A távközlési előfizetői szerződésekről szóló

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes